കള്ളവോട്ട് ചെയ്യാന് തിരിച്ചറിയല് കാര്ഡ് നല്കാത്തതിന് വനവാസികളെ തട്ടിക്കൊണ്ടു പോയി മര്ദ്ദിച്ച സംഭവം സിപിഎം പ്രവര്ത്തകര് അറസ്റ്റില് കണ്ണൂര് : ഇരിട്ടിയില് പഞ്ചായത്ത് തെരഞ്ഞെടുപ്പില് കള്ളവോട്ട് ചെയ്യാന് തിരിച്ചറിയല് കാര്ഡ് നല്കാത്തതിന് വനവാസികളെ തട്ടിക്കൊണ്ടു പോയി മര്ദ്ദിച്ച സംഭവത്തില് സിപിഎം പ്രവര്ത്തകര് പിടിയില്. വീര്പ്പാട് സ്വദേശികളായ അനൂപ് കുമാര്, സുനീഷ് എന്നിവരാണ് പിടിയിലായത്. ഈ മാസം 10 നാണ് ഇരുവരും ചേര്ന്ന് വനവാസികളെ തട്ടിക്കൊണ്ടു പോയത്. വീര്പാട് സ്വദേശികളും കോണ്ഗ്രസ് അനുഭാവികളുമായ ബാബു, ശശി എന്നിവരെയാണ് തട്ടിക്കൊണ്ടു പോയത്. ആറളം പഞ്ചായത്ത് പത്താം വാര്ഡിലെ ഉപതെരഞ്ഞെടുപ്പിനോട് അനുബന്ധിച്ചായിരുന്നു ഇവരെ സിപിഎം പ്രവര്ത്തകര് കടത്തിക്കൊണ്ടു പോയത്. പിന്നീട് ഇവരെ മര്ദ്ദിച്ച് അവശരാക്കി വഴിയില് തള്ളുകയായിരുന്നു. മര്ദ്ദനത്തില് ശശിയ്ക്ക് സാരമായി പരിക്കേറ്റിരുന്നു. ശശിയെ ഇരിട്ടി താലൂക്ക് ആശുപത്രിയിലും, കണ്ണൂര് മെഡിക്കല് കോളേജ് ആശുപത്രിയിലുമായായിരുന്നു ശശി ചികിത്സയില് കഴിഞ്ഞിരുന്നത്. സംഭവത്തിന് പിന്നില് സിപിഎം പ്രവര്ത്തകരാണെന്ന് ആക്ഷേപം നേരത്തെ ഉയര്ന്നിരുന്നു. എന്നാല് നേതൃത്വം ഇത് തള്ളുകയായിരുന്നു. ഇതിനിടെയാണ് സിപിഎം പ്രവര്ത്തകര് പിടിയിലായിരിക്കുന്നത്.